S-1572/2019

Dómur:

Mál þetta, sem var tekið til dóms 29. nóvember 2019, höfðaði lögreglustjórinn á höfuðborgarsvæðinu með ákæru 24. september 2019 á hendur A-x-x F-x-x, kt. 0000000000, [...];,,fyrir eftirtalin umferðarlagabrot með því að hafa:

1. Mánudaginn 9. júlí 2018 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,78 ‰) um Suðurhellu í Hafnarfirði, [...], þar sem lögregla stöðvaði aksturinn.

Telst brot þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

2. Laugardaginn 21. júlí 2018 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 0,85 ‰) um Reykjavíkurveg í Hafnarfirði, við N1, þar sem lögregla stöðvaði aksturinn.

Telst brot þetta varða við 1., sbr. 2. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

3. Fimmtudaginn 2. ágúst 2018 ekið bifreiðinni [...] sviptur ökurétti um Fjarðarhraun í Hafnarfirði, við Fjarðarkaup.

Telst brot þetta varða við 1. mgr. 48. gr., sbr. 1. mgr. 100. gr. umferðarlaga nr. 50/1987.

4. Laugardaginn 11. maí 2019 ekið bifreiðinni [...] sviptur ökurétti og undir áhrifum áfengis (í blóði mældist vínandamagn 1,30 ‰) um Strandgötu í Hafnarfirði, við Hótel Víking, þar sem lögregla stöðvaði aksturinn.

Telst brot þetta varða við 1., sbr. 3. mgr. 45. gr. og 1. mgr. 48. gr., allt sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987.“

Ákærði krefst vægustu refsingar sem lög leyfa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar.

Ákærði er fæddur í [...] og á að baki sakaferil sem nær aftur til ársins 2014 samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Ákærði gekkst undir sektargerð lögreglustjóra 5. janúar 2015 þess efnis að ákærði samþykkti greiðslu 220.000 króna sektar og að sæta 18 mánaða ökuréttarsviptingu vegna hraðaksturs án þess að hafa öðlast ökuréttindi og undir áhrifum áfengis. Ákærði gekkst undir sektargerð lögreglustjóra 13. október 2015 þess efnis að ákærði samþykkti greiðslu 60.000 króna sektar vegna aksturs sviptur ökurétti. Með sektargerð lögreglustjóra 8. mars 2016 samþykkti ákærði greiðslu 100.000 króna sektar fyrir akstur sviptur ökurétti. Með dómi 21. október 2016 var ákærði sakfelldur fyrir akstur sviptur ökurétti og dæmdur í 30 daga fangelsi. Ákærði gekkst undir viðurlagaákvörðun 31. ágúst 2017 þess efnis að hann samþykkti greiðslu 240.000 króna sektar og að sæta fjögurra ára ökuréttarsviptingu vegna ölvunaraksturs án ökuréttinda 18. febrúar 2017. Ákærði var dæmdur í þriggja mánaða fangelsi 25. maí 2018 fyrir að hafa tvívegis ekið bifreið sviptur ökurétti, en brotin framdi ákærði 4. nóvember og 14. desember 2017.

Samkvæmt framangreindu um sakaferli ákærða og að brotum hans virtum, sbr. 77. gr. almennra hegningarlaga nr. 19/1940, þykir refsing hans samkvæmt dómvenju réttilega ákveðin fangelsi í níu mánuði.

Með vísan til framangreinds ber, í samræmi við kröfugerð ákæruvalds og með vísan til 101. gr. og 102. gr. umferðarlaga nr. 50/1987, að svipta ákærða ökurétti ævilangt frá birtingu dóms þessa að telja.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðum yfirlitum sækjanda um slíkan kostnað og með stoð í meðfylgjandi gögnum, nemur samtals 73.108 krónum.

M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-x-x F-x-x, sæti fangelsi í níu mánuði.

Ákærði er sviptur ökurétti ævilangt frá birtingu dóms þessa að telja.

Ákærði greiði 73.108 krónur í sakarkostnað.

M-kvk-nf H-kvk-nf H-kvk-nf

M-kvk-nf H-kvk-nf H-kvk-nf